مكنتش ناوية اقراها اصلا لإني مش من هواة أدب السجون...إنما خلصتها في يومين فقط. واحساسي اني فعلا ....مش متخيلة ان ممكن انسان يتعرض لحجم الظلم ده لمجرد انه اسمه بينتهي بلقب معين مهما كان صاحب اللقب مجرم.....شجاعة مليكة اوفقير في رايي وشجاعة اخواتها مش بس في تحمل سنين السجن والمعاناة لكن في انهم يندمجوا في الحياة بعد التجربة القاسية دي...تجارب اقل منها قسوة بتسبب معاناة وامراض نفسية صعب علاجها....المفارقة بقى اني وانا في جزء نجاح هروبهم قريت الخبر بتاع العفو عن متظاهري الاتحادية اللي منهم زميل عزيز ليا...وفكرت ساعتها قد ايه تجربة السجن قاسية ومخيفة وبتهد نقسية البني آدم...وادركت معنى كلمة مش بنخاف من السجون بس مش بنحبها.....الحقيقة انا شخصيا اضعف كتير من اني اررددها...مش بحب السجون وبخاف منها كمان...... اخيرا اعتقد فترة حكم الحسن الثاني للمغرب كانت فترة قاسية ومرعبة وفهمت دلوقتي اكتر ليه محمد السادس بدأ عهده ببنادرة المصارحة والمصالحة....يا ريته يكون صادق فيها ويستمر....
reviews (hotels, books, movies, products and a few airlines)